proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA TRANSFERENCIA DE CRÉDITO Nº 17/2019
ADMINISTRACIÓN LOCAL — Municipal — Arbo (Presupostos e cadros de persoal, 08/05/2019)

En cumprimento do artigo 169.1, por remisión do 179.4, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non terse presentado alegacións durante o prazo de exposición ao público, queda automaticamente elevado a definitivo o acordo plenario de aprobación inicial adoptado polo Pleno do Concello de Arbo o 25.03.19, sobre transferencia de créditos nº 17/2019 entre aplicacións de gastos de distinta área de gasto, que se fai público resumido por capítulos: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local, os interesados poderán interpoñer directamente recurso contencioso administrativo na forma e prazos establecidos nos artigos 25 a 43 da Lei 29/1998, de 13 de xullo, Reguladora de dita Xurisdición. Sen prexuízo disto, a teor do establecido no artigo 113.3 da Lei 7/1985, a interposición de dito recurso non suspenderá por si soa a efectividade do acto ou acordo impugnado. En Arbo a 2 de maio de 2019. O Alcalde, Horacio Gil Expósito. Sinatura Electrónica.
APROBACIÓN INICIAL DO PROXECTO DE EXPROPIACIÓN PARA REPOSICIÓN DE MURO DE CONTENCIÓN NA E. P. 0018 XEVE–AMIL–ESPEDREGUEIRA, P. Q. 4+200
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/11/2019)

O Pleno da Deputación Provincial de Pontevedra na sesión plenaria celebrada o día 5 de novembro de 2019 adoptou, entre outros, os seguintes acordos: a) Aprobar inicialmente o expediente de expropiación de “Reposición de muro de contención na estrada provincial E. P. 0018 Xeve – Amil – Espedregueira, pq.4+200” (Pontevedra) dotado dun orzamento de 6.007,32 euros. b) Declarar a urxente ocupación dos bens e dereitos afectados pola execución das obras incluidas no proxecto de referencia, xa que as obras previstas consisten na reposición urxente dun muro de contención que se derrubou na estrada provincial E. P. 0018 Xeve – Amil – Espedregueira, sendo necesario a ocupación de terreos particulares. Todas as actuacións realizaránse de acordo co disposto no artigo 52 da Lei de Expropiación Forzosa, artigos 56 e 58 do seu Regulamento e Orde de 7 de decembro de 1983 da Consellería de Presidencia. c) Someter a información pública o expediente de expropiación por un prazo de quince días hábiles a efectos de posibles reclamacións. En cumprimento do citado acordo plenario faise pública a relación de propietarios e bens afectados pola execución das obras indicadas e procédese á apertura do trámite de información pública por un período de quince días hábiles para que os interesados poidan facer as alegacións que consideren oportunas. En consecuencia e a tenor do disposto no art.44 da Ley 39/2015, de 1 de outubro, do Procedemento Administrativo Común das Administracións Públicas, dado que hai propietarios descoñecidos ou aos que non se puido notificar, de acordo co disposto nas reglas 2ª e 3ª do artigo 52 da Lei de Expropiación Forzosa, convócase aos propietarios que figuran na relación que se fará pública no Boletín Oficial da Provincia, no Boletín Oficial do Estado e que se atopa exposta no taboeiro de anuncios do Concello de Pontevedra e no Servizo de Infraestructuras e Vías Provinciais da Deputación Provincial de Pontevedra, O expediente de expropiación poderase consultar nas dependencias do Servizo de Infraestruturas e Vías Provinciais da Deputación Provincial de Pontevedra. A relación de propietarios e bens afectados son os enumerados a continuación: Pontevedra, 13 de novembro de 2019, O DEPUTADO DELEGADO, O SECRETARIO,
APROBACIÓN PADRÓN AUGA 2018-4T
ADMINISTRACIÓN LOCAL — Municipal — Cambados (Recadación, 16/04/2019)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 4º trimestre do ano 2018 e aprobado polo DECRETO 2019/0356 29/03/2019. Expose ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 29 de marzo de 2019.—A Alcaldesa, Dª Fátima Abal Roma.
NOMEAMENTO TENENTES ALCALDE
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 04/12/2019)

Por decreto de Alcaldía de 25.11.2019 acordouse a resolución cuxa parte dispositiva a continuación se transcribe literalmente: “1º) Nomear Tenentes de Alcalde os seguintes concelleiros: 2º) O presente acordo publicarase no Boletín Oficial da Provincia e darase conta ó Pleno Corporativo na primeira sesión que se celebre.” No Porriño, 26 de novembro de 2019. Rosa Arestin Ribelles. Alcaldesa
IN407A 2018/398-4, CONCESIÓN A ELECTRA ALTO MIÑO DISTRIBUIDORA DE ENERGÍA, S. A., PARA INSTALACIÓN ELÉCTRICA, NO LUGAR DE FORNA E VACARÍA, PARROQUIA DE S. SALVADOR DE BUDIÑO, CONCELLO DE PORRIÑO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 10/01/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial: Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización queda suxeita ao condicionado remitido pola entidade Pocasa SA e aceptado por Electra Alto Miño Distribuidora de Energía S. A., respecto da afección á concesión de explotación Benedicta 1544. De tal modo que se como consecuencia do avance dos traballos de explotación da concesión de explotación Benedicta 1544 é necesario modificar a liña autorizada mediante a presente resolución, o custe de dita modificación deberá asumilo Electra Alto Miño Distribuidora de Energía S. A. A necesidade da modificación da liña, polo avance dos traballos de explotación da concesión de explotación Benedicta 1544, se deberá comprobar polos servizos técnicos da sección de Minas da Xefatura Territorial de Pontevedra que emitirán informe ao respecto. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 18 de decembro de 2018. O xefe territorial Ignacio Rial Santomé
APROBACIÓN INICIAL ORZAMENTO 2019
ADMINISTRACIÓN LOCAL — Municipal — Vilaboa (Presupostos e cadros de persoal, 08/04/2019)

Aprobado inicialmente polo Pleno da Corporación en sesión ordinaria celebrada o día 29 de marzo de 2019 o ORZAMENTO XERAL para o exercicio económico 2019 e a plantilla do persoal para dito exercicio, en cumprimento do disposto no art.169.1 do R. D. Lex.2/2004, do 5 de marzo, e disposicións concordantes, exponse ao público, por prazo de quince días hábiles, que empezará a contarse dende o seguinte ao da publicación do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes ante o Pleno. O Orzamento consideraráse definitivamente aprobado se, durante o indicado período, non se presentan reclamacións, de conformidade co artigo 169.1 do Texto Refundido da Lei Reguladora das Facendas Locais, en relación co 20.1 do Real Decreto 500/1990. No caso contrario, o Pleno disporá dun mes para resolvelas, contado a partires do seguinte á finalización da exposición ó público. As reclamacións consideraránse denegadas, en calqueira caso, se non se resolven no acto de aprobación definitiva. O Alcalde José Luis Poceiro Martínez DOCUMENTO ASINADO DIXITALMENTE Á MARXE
APROBACIÓN DEFINITIVA TP 1/2019
ADMINISTRACIÓN LOCAL — Municipal — Cangas (Presupostos e cadros de persoal, 22/05/2019)

Número de expediente: 1 651/2019 Asunto: Anuncio aprobación definitiva TP 1/2019 O Pleno do Concello, en sesión extraordinaria de data do 15/05/2019, acordou aprobar definitivamente o expediente de Transferencia Pleno 1/2019 que non afectan a baixas e altas de créditos de persoal, acordándose a desestimación da alegación presentada polo grupo municipal do Partido Popular; cumprindo o establecido no artigo 169.1, por remisión do 179.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, faise público por capítulos: De acordo co establecido no artigo 169 do Real Decreto Lexislativo 2/2004, publicase o resumo por capítulos do orzamento unha vez realizada a modificación, por remisión do artigo 179.4 do mesmo texto normativo. Así, logo de realizada a transferencia, o Resumo por Capítulos do orzamento de gastos queda como segue, non habendo incidencia no estado de ingresos Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases de Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 ao 43 da Lei 29/1998, de 13 de xullo, Reguladora de dita xurisdicción. Sen prexuízo disto, de acordo coas disposicións a tenor do establecido no artigo 113.3 da Lei 7/1985, a interposición de dito recurso non suspenderá por si sola a efectividade do acto ou acordo impugnado. O Alcalde, Xosé Manuel Pazos, en Cangas, na data que se sinala á marxe.
APROBACIÓN INICIAL DO EXPEDIENTE ADMINISTRATIVO Nº 2221/2019 DE MODIFICACIÓN DE CRÉDITO N 100/2019 MEDIANTE TRANSFERENCIA DE CRÉDITO
ADMINISTRACIÓN LOCAL — Municipal — Guarda, A (Presupostos e cadros de persoal, 09/10/2019)

O Pleno deste Concello, en sesión ordinaria celebrada o día 27/09/2019, aprobou inicialmente o expediente de modificación de crédito nº 2221/2019 mediante TRANSFERENCIA DE CRÉDITO por un importe de 89.938,54 euros financiado con cargo a baixas noutras aplicacións. De conformidade co artigo 179 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.42 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Documento asinado electronicamente. O alcalde Antonio Lomba Baz
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 04/07/2019)

”Visto o artigo 20.1 a) da Lei 7/1985, de 2 de abril, de Bases de Réxime Local, que recoñece a obrigatoriedade da existencia dentro da organización municipal e en todos os Concellos de Alcalde, Tenentes de Alcalde e Pleno. Visto o artigo 46 do RD 2568/1986, de 28 de novembro, que aproba o Regulamento de Organización, Funcionamento e Réxime Xurídico das Corporacións Locais, onde se dispón que os Tenentes de Alcalde serán libremente nomeados e cesados polo Alcalde de entre os membros da Xunta de Goberno, e onde esta non exista, entre os Concelleiros. Visto que o número de Tenentes de Alcalde non pode exceder do número de membros da Xunta de Goberno ou onde non exista do terzo do número legal de membros da Corporación. Visto por tanto que corresponde o nomeamento de catro Tenentes de Alcalde. Por medio da presente 1.- Nomear Tenentes de Alcalde os seguintes Concelleiros: 2.- Os nomeados substituirán pola orde indicada, salvo delegación expresa e concreta, a esta Alcaldía en caso de ausencia, enfermidade ou impedimento que imposibilite a este para o exercicio das súas atribucións, segundo o disposto no artigo 47 do Regulamento de Organización, Funcionamento e Réxime Xurídico das Corporacións Locais¨. Na Illa de Arousa. O alcalde Carlos Iglesias Cores
RECTIFICACIÓN DA RESOLUCIÓN PRESIDENCIAL POLA QUE SE APROBA A RELACIÓN DEFINITIVA DO PROCESO SELECTIVO CONVOCADO PARA CUBRIR UN POSTO DE PROFESOR/A COLABORADOR/A DE ANATOMÍA HUMANA CON DESTINO Á ESCOLA UNIVERSITARIA DE ENFERMERÍA DE PONTEVEDRA
ADMINISTRACIÓN LOCAL — Provincial — Deputación Provincial (Persoal, oposicións, 18/09/2019)

O deputado, en virtude das competencias delegadas da presidencia en materia de persoal, dita a seguinte: “Ó amparo do establecido no artigo 109 da Lei 39/2015, do 1 de outubro, do Procedemento Administrativo Común das Administracións Públicas, en virtude das facultades que me confire o art.61.12 de Real Decreto 2568/86, de 28 de novembro e de acordo coas competencias delegadas da presidencia por Resolución de data 1 de agosto de 2019, RESOLVO rectificar a Resolución Presidencial de data 2 de setembro de 2019, pola que se aproba a relación definitiva, designación do Tribunal e datas da súa constitución e realización da entrevista do proceso selectivo convocado para cubrir un posto de profesor/a colaborador/a de ANATOMÍA HUMANA con destino á Escola Universitaria de Enfermería, no senso que, no apartado 2º: 1º Onde di: “Titular: Rafael Durán Reigosa, delegado da Universidade na Escola Universitaria de Enfermería de Pontevedra”, debe dicir: “Titular: Rafael Durán Barbosa, delegado da Universidade na Escola Universitaria de Enfermería de Pontevedra”. 2º Onde di “A constitución do tribunal terá lugar o día 26 de setembro, ás 12,00 horas, no Pazo Provincial” debe dicir “A constitución do tribunal terá lugar o día 30 de setembro, ás 12,30 horas, no Pazo Provincial”. 3º Onde di “A entrevista terá lugar o día 4 de outubro de 2019, ás 10,00 horas no Pazo Provincial” debe dicir “A entrevista terá lugar o día 8 de outubro de 2019, ás 10,00 horas no Pazo Provincial”. Pontevedra, 9 de setembro de 2019. O deputado delegado, O secretario
CONVOCATORIA CONTRATACIÓN LABORAL TEMPORAL DUN AXENTE DO APARCADOIRO DO ARAL
ADMINISTRACIÓN LOCAL — Municipal — Baiona (Persoal, oposicións, 01/07/2019)

Aprobadas por Resolución de alcaldía (Decreto 2019-1472) de data 26/06/2019, as bases da convocatoria para a contratación laboral temporal por acumulación de tarefas dun Axente do Aparcadoiro do Aral, do concello de Baiona, procédese á publicación do anuncio ós efectos de que os interesados presenten as súas solicitudes no prazo de dez días naturais contados a partir do día seguinte á publicación deste anuncio e segundo o establecido nas bases de convocatoria publicadas integramente na páxina www.baiona.org. O alcalde, en Baiona na data que figura ó marxe do presente documento asinado electronicamente.
ACORDO SOBRE DELEGACIÓN NA XUNTA DE GOBERNO LOCAL DE ATRIBUCIÓNS DO PLENO SUSCEPTIBLES DE DELEGACIÓN
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 03/07/2019)

O Pleno da Corporación de Vilanova de Arousa, en sesión extraordinaria celebrada o día 24 de xuño de 2019 adoptou o acordo que de seguido se transcribe: Primeiro.- Deléganse na Xunta de Goberno Local as seguintes atribucións do Pleno: Segundo.- Deléganse tamén na Xunta de Goberno Local as seguintes competencias que a lexislación sectorial atribúe expresamente ao Pleno: A autorización ou denegación da compatibilidade para un segundo posto de traballo no sector público, así como a resolución motivada recoñecendo a compatibilidade ou declarando a incompatibilidade previstas nos artigo 9 e 14 da Lei 53/1984, do 26 de decembro de incompatibilidades do persoal ao servizo das administración públicas. Nos termos previstos no artigo 19.2 da Lei 2/2015, do 29 de abril, do Emprego Público de Galicia, o exercicio das competencias previstas nos apartados c), d), j) e k) do artigo 13.2. do dito texto legal referido ao persoal ao servizo do concello. O exercicio da competencia establecida na letra c) se entende sen prexuízo da aprobación polo Pleno da validez do acordo en aquelas materias da súa competencia que non son delegables. No caso de gastos plurianuais, a posibilidade de varia-las porcentaxes e/ou amplía-lo número máximo de anualidades en casos excepcionais xustificados previo informe da Intervención Xeral. O establecemento ou modificacións dos prezos públicos. Acorda-la aprobación do Inventario de bens xa formado, a súa rectificación e comprobación nos termos previstos no artigo 34 do Regulamento de Bens das Entidades Locais aprobado polo Real Decreto 1372/1986, do 13 de xuño, correspondéndolle ao Alcalde o exercicio do resto de atribucións sobre o Inventario previstas na normativa de aplicación. A designación dos días festivos locais anuais retribuídos e non recuperables nos termos establecidos polo órgano competente Xunta de Galicia. Terceiro.- De conformidade co establecido no artigo 113.1. d) do ROF aprobado polo Real Decreto 2568/1986, do 28 de novembro cando a Xunta de Goberno Local exerza calquera destas competencias delegadas polo Pleno, será preceptivo o informe previo da Comisión Informativa correspondente, agás cando haxan de adoptarse acordos declarados urxentes. Cuarto.- O presente acordo xurdirá efectos dende o día seguinte súa adopción, sen prexuízo da súa posterior publicación no BOP. Vilanova de Arousa, a 26 de xuño de 2019. O alcalde Gonzalo Durán Hermida
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Sanxenxo (Presupostos e cadros de persoal, 04/12/2019)

Aprobado inicialmente por acordo do Pleno da Corporación, en sesión ordinaria celebrada o día 25 de novembro de 2019, o orzamento xeral do Concello de Sanxenxo para o ano 2020 e o cadro de persoal, de acordo ao disposto no artigo 169 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalos e presentar reclamacións perante o Pleno. O orzamento considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, O alcalde, Telmo Martín González
DELEGACIÓN DE ATRIBUCIÓNS DO PLENO NA XUNTA DE GOBERNO LOCAL DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 10/07/2019)

O Pleno do Concello, en data 25 de xuño de 2019, adoptou o seguinte ACORDO: Dáse lectura á Proposta da Alcaldía, que é a seguinte: A vista do artigo 22.4 da Lei 7/1985, de 2 de abril, Reguladora das Bases do Réxime Local, na súa redacción dada pola Lei 11/1999 de 21 de abril, que permite a delegación de atribucións na Xunta de Goberno Local, de materias inicialmente atribuídas ó Pleno, polo presente proponse ó Pleno do Concello a adopción do seguinte acordo: Primeiro.- Delegar na Xunta de Goberno Local as seguintes materias: Segundo.- O presente acordo terá efecto dende o día seguinte a súa adopción e publicarase integramente no Boletín Oficial da provincia. Documento asinado dixitalmente á marxe. O alcalde Agustín Reguera Ocampo
CONVOCATORIA PÚBLICA PARA A ELECCIÓN DE XUÍZ DE PAZ
ADMINISTRACIÓN LOCAL — Municipal — Rosal, O (Convocatorias Xuíz de Paz, 21/02/2019)

Habéndose interesado polo Tribunal Superior de Xustiza de Galicia o inicio do expediente para a elección Xuíz do Xulgado de Paz neste Concello de O Rosal. En virtude do disposto na Lei Orgánica do Poder Xudicial, este Concello de O Rosal realiza a seguinte convocatoria pública para a elección de Xuíz de Paz Titular. Elección polo Pleno do Concello de Xuíz de Paz de O Rosal, ó amparo do establecido polo artigo 101 da Lei Orgánica 6/1985, do Poder Xudicial. Poderán ser nomeados Xuíz de Paz titular, os que, aínda non sendo licenciados en Dereito, reúnan os requisitos establecidos na Lei Orgánica do Poder Xudicial para o ingreso na carreira xudicial, e non estean comprendidos en ningunha das causas de incapacidade ou de incompatibilidade previstas para o desempeño das funcións xudiciais, a excepción do exercicio de actividades profesionais ou mercantís. Os/as interesados/as presentarán a correspondente instancia, facendo conta-los méritos que alegue para ser nomeado Xuíz de Paz, dirixida á Alcaldía, no Rexistro Xeral das oficinas municipais en horario de atención ao público ou no Rexistro telemático (sede electrónica). Ademais as instancias tamén se poderán presentar na forma que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número 981736319 ou ao correo electrónico: secretaria@orosal. es, achegando copia da instancia rexistrada. As solicitudes deberán presentarse no Rexistro Xeral do Concello durante o prazo de quince días hábiles contados a partir do seguinte ó da publicación do presente anuncio no Boletín Oficial da Provincia. Os participantes na convocatoria deberán acompañar á solicitude os seguintes documentos: a) Copia do DNI. b) Certificación de antecedentes penais do Rexistro central de penados e rebeldes e declaración de non estar inculpado/a procesado/a conforme ao art.2 da Lei 68/1980, do 1 de decembro, sobre expedición de certificacións e informes sobre conduta cidadá. c) Declaración xurada de reunir os requisitos legais para acceder ao nomeamento e de non estar incursos en causa de incapacidade ou incompatibilidade ou compromiso de cesar no exercicio da actividade da que se derive a incompatibilidade. d) Declaración de non estar impedido física ou psiquicamente para a función xudicial. e) Xustificación de méritos que aleguen. f) Indicación da profesión actual. A ALCALDESA Asdo. Mª Carmen Alonso Alonso
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Covelo (Presupostos e cadros de persoal, 30/12/2019)

Aprobado inicialmente polo Pleno da Corporación o Presuposto Xeral para o exercicio económico de 2020 e Cadro de Persoal, en cumprimento do disposto no artigo 150,1 da Lei 39/1988, de 28 de decembro, e disposicións concordantes, exponse ó público na Secretaría do Concello, por un prazo de quince días hábiles, que comezarán a contarse dende o seguinte ó día de inserción do presente Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ser dirixidas ó Sr. Alcalde-Presidente desta Corporación. Covelo, na data que figura na marxe O ALCALDE Asdo. Juan Pablo Castillo Amigo (documento asinado electrónicamente)
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 5/19 NA MODALIDADE DE TRANSFERENCIAS DE CRÉDITOS ENTRE APLICACIÓNS DE GASTOS DE DISTINTA ÁREA DE GASTO QUE NON AFECTAN A BAIXAS E ALTAS DE CRÉDITOS DE PERSOAL
ADMINISTRACIÓN LOCAL — Municipal — Gondomar (Presupostos e cadros de persoal, 22/05/2019)

O Pleno do Concello de Gondomar, en sesión extraordinaria celebrada o día 16 de maio de 2019, acordou a aprobación inicial do expediente de modificación de crédito nº 5/19 na modalidade de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. (Documento asinado dixitalmente á marxe)
DH. W36.65546, SOLICITUDE DE MARCIAL BESADA DOMÍNGUEZ, PARA OBRAS DE VIVENDA UNIFAMILIAR, NO LUGAR DE REIS, PARROQUIA DE PADRIÑÁN, CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/04/2019)

As obras solicitadas consisten na execución de vivenda unifamiliar de 155 m² de superficie construida e altura máxima 7 m., e muro de peche da parcela 314 do polígono 52, a unha distancia mínima de 5 m. do dominio público hidráulico, no lugar de Reis, Padriñán, Sanxenxo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 12 de marzo de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN PÚBLICA DA MATRÍCULA DO IAE CORRESPONDENTE Ó EXERCICIO 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/04/2019)

De conformidade co artigo 90 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, a matrícula do Imposto sobre Actividades Económicas do exercicio do 2019 exponse ao público nos Concellos, que máis adiante se relacionan, durante 15 días naturais dende o día seguinte ó da publicación do presente anuncio. Contra os actos de inclusión dun suxeito na matrícula, así como a súa exclusión ou alteración de calquera dos datos que deben constar na mesma, os interesados poderán interpor no prazo dun mes, a contar desde o seguinte ó do remate do período de exposición pública, recurso de reposición perante o órgano da Administración Tributaria do Estado competente ou reclamación económica-administrativa ante o Tribunal Económico-Administrativo Rexional de Galicia no mesmo prazo, sen que poidan interpoñerse simultaneamente ámbolos recursos (art.91 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e art.4 do Real Decreto 243/1995, de 17 de febreiro). Pontevedra,15 de abril de 2019 O tesoureiro, Xena Aguirrebengoa Derlinchan
PADRÓN AUGA E OUTROS 2º TRIMESTRE 2019
ADMINISTRACIÓN LOCAL — Municipal — Ponteareas (Recadación, 22/07/2019)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 2º trimestre do ano 2019 e por un importe total de 392.164,84€ e habendo sido aprobado por Decreto da Alcaldía núm.2019-2248 de data 28 de xuño de 2019 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rentas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende a súa publicación no BOP. Documento asinado electronicamente. O alcalde
PERÍODO DE COBRANZA DA TAXA DE MERCADOS MUNICIPAIS 1T/2019
ADMINISTRACIÓN LOCAL — Municipal — Grove, O (Recadación, 27/03/2019)

Logo de seren aprobados mediante Resolución da Alcaldía de data 21/03/2019 os padróns municipais das taxas de mercados municipais (bancadas, mercado e mercadillo) correspondente ao 1º TRIMESTRE DO 2019 exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 1 de abril ao 3 de xuño de 2019, ámbalas dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partires do día 02 de maio. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde, Jose Cacabelos Rico.
MOCIÓN DA PRESIDENCIA SOBRE ASIGNACIÓN DE DOTACIÓN ECONÓMICA ÓS GRUPOS POLÍTICOS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/08/2019)

O Pleno da Corporación Provincial na súa sesión, extraordinaria urxente, do día 16 de xullo de 2019 adoptou, entre outros, este acordo: O artigo 73.3 da Lei 7/85, Reguladora das Bases do Réxime Local establece que o Pleno da Corporación poderá asignar ós Grupos Políticos unha dotación económica que deberá contar dun compoñente fixo, idéntico para todos os Grupos, e outro variable, en función do número de membros de cada un deles. De acordo coa citada norma, o Pleno acorda, por unanimidade, aprobar a asignación de dotación económica ós Grupos Políticos, con arranxo ás seguintes contías: Unha dotación mensual de 2.000,00 € por Grupo Provincial. Unha dotación mensual de 900,00 € por cada membro do Grupo provincial. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 19 de xullo de 2019 O Secretario,
CALENDARIO LABORAL PARA O ANO 2020 DO SECTOR DA CONSTRUCIÓN.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 26/12/2019)

Visto o Acordo da Comisión Negociadora do convenio colectivo do sector da Construción da provincia de Pontevedra, polo que se establece o calendario laboral para o ano 2020, subscrito en representación da parte económica, por unha representación da Asociación de Construtores de Pontevedra (ACP), e da parte social polas centrais sindicais CIG, CC. OO. e UGT, en data 12 de decembro do 2019. Primeiro.- Dito Acordo foi presentado na Xefatura Territorial de Vigo en data 13 de decembro do 2019. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé Con vigencia exclusiva para el año 2020, para adaptar la jornada anual, se acuerdan los días: Se fijan como festivos de convenio y remunerables a todos los efectos. En los ayuntamientos en donde la festividad local coincida con día No laborable o festivo de Convenio, para el año 2020, serán los que a continuación se relacionan; No obstante, estos días podrán ser modificados por acuerdo entre la empresa y los trabajadores. Así mismo, en cada empresa se fijará en el correspondiente calendario laboral el resto de los días necesarios para ajustarse a la jornada anual máxima como no laborables retribuidos, por acuerdo entre la empresa y los trabajadores
PERIODICIDADE DAS SESIÓNS ORDINARIAS DA XUNTA DE GOBERNO LOCAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 17/07/2019)

“A Xunta de Goberno Local é un órgano de existencia obrigatoria neste Concello de conformidade co establecido no artigo 126 da Lei 7/1985, de 2 de abril, reguladora de bases de réxime local, no artigo 59.2-b da Lei 5/1997, de 22 de xullo, de administración local de Galicia e artigos 19 e ss. do Regulamento orgánico do goberno e da administración do Concello de Pontevedra. O Pleno a través do Regulamento orgánico do goberno e da administración do Concello de Pontevedra, de conformidade co artigo 211 da Lei 5/1997, fixou no seu artigo 23.6 a periodicidade das sesións da Xunta de Goberno Local con carácter semanal. Polo tanto, a Xunta de Goberno Local, por unanimidade: Primeiro.- A Xunta de Goberno Local do Concello de Pontevedra reunirase, en sesión ordinaria, tódolos luns de cada semana ás 10 horas; se o día sinalado fose inhábil a sesión ordinaria celebrarase ó día seguinte hábil e a mesma hora. Segundo.- Notifíquese a presente resolución, persoalmente, ós señores Concelleiros interesados dese conta ao Pleno da Corporación na primeira sesión que celebre, e publíquese no Boletín Oficial da Provincia.” O que se fai público para xeral coñecemento e efectos. Pontevedra, na data da sinatura electrónica.
LISTA DEFINITIVA DE ADMITIDOS E EXCLUÍDOS PARA CUBRIR UNHA PRAZA DE TRABALLADOR/A SOCIAL
ADMINISTRACIÓN LOCAL — Municipal — Fornelos de Montes (Persoal, oposicións, 20/03/2019)

Para os efectos oportunos publícase que, con esta data, esta Alcaldía ditou o seguinte decreto: “De conformidade co expediente da convocatoria para cubrir unha praza de traballador/a social, persoal funcionario do Concello de Fornelos de Montes do grupo A2 (escala de Administración especial, subescala técnica), mediante promoción interna, e unha praza de peón de servizos varios, persoal laboral do Concello de Fornelos de Montes, do grupo de cotización 10, mediante concurso-oposición libre, cuxas bases foron aprobadas pola xunta de goberno local en sesión do día 29/11/18, e publicadas no BOP do 10/12/18, e en extracto no DOG do 09/01/19, e no BOE do 22/01/19, data a partir da cal comezou a presentación de solicitudes, que rematou o 11/02/19, consonte co disposto na base xeral sétima da convocatoria, acordo: 1º.—Declarar admitidos e excluídos definitivamente os seguintes aspirantes: Apelidos e nome: Nora Lucia Wahnich Varley, Ainhoa Cristina Gherghina Briso Montiano. NIF: XXXXXXXXX. Exención galego: Si. NINGÚN Apelidos e nome: Alaa Galles Moscoso del Prado, Zakariya Guber Cordova. NIF: XXXXXXXXX. Exención galego: Si. NINGÚN 2º.—Nomear o seguinte tribunal de selección para a praza de traballador/a social: Presidente: Mónica García Valladares. Suplente: Modesto Solla Sanz. Secretario: Vanesa Boullosa Peralba. Suplente: Adolfo Castro Carpintero. Vocais: Mónica Barreiro Estévez, Ana María Pazos Sánchez e María Dolores Loira Rodríguez. Suplentes: Juan Manuel Andrés Alonso, Eva María Moldes Casal e Sandra Pidre Dopazo.3º.—Convócase ao tribunal da praza de traballador/a social, e á aspirante admitida, para realizar as probas correspondentes ao primeiro exercicio, para o día 11 de abril de 2019, ás 09:30 horas.4º.—Nomear o seguinte tribunal de selección para a praza de peón de servizos varios: Presidente: José Mª Santaló Rodríguez. Suplente: Mónica García Valladares Secretario: Vanesa Boullosa Peralba. Suplente: Elvira Crespo Casal Vocais: José Antonio Oitavén Meis, Eladio Dasilva Sieiro e Juan José Cal González. Suplentes: Emilio Lois Lorenzo, José Benito Barreiro López e Alejandro Reguera Varela.5º.—Convocase ao tribunal da praza de peón de servizos varios para comprobar e cualificar os méritos alegados para o día 9 de abril de 2019, ás 09:00 horas. Así mesmo, convócase ao aspirante admitido, para realizar as probas correspondentes ao primeiro exercicio, para o día 9 de abril de 2019, ás 9:30:00 horas.” Fornelos de Montes a 11 de marzo de 2019 O Alcalde Emiliano Lage Rodríguez
MODIFICACIÓN CRÉDITOS 27/2019
ADMINISTRACIÓN LOCAL — Municipal — Moraña (Presupostos e cadros de persoal, 12/08/2019)

Aprobado inicialmente o expediente de modificación de créditos n.º 27/2019 para a aplicación do superávit orzamentario, por acordo do Pleno de data 01-08-2019, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente devandito Acordo. A Alcaldesa María Luisa Piñeiro Arcos
DH. A36.52107. SOLICITUDE DE JAIME SARTAL CASAL DE CONCESIÓN DUN CAUDAL DE AUGA NO LUGAR DE REALDONIO, PARROQUIA DE SAN LOURENZO DE NOGUEIRA, NO CONCELLO DE MEIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/02/2019)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Angela Mihaela Arreche De la Pisa CAUDAL: 2203,00 m3/ano DESTINO: uso doméstico e rega ORIXE: manancial no pol.310, parc.21212 do catastro de Meis LUGAR: Rialdonio PARROQUIA: San Lourenzo de Nogueira CONCELLO: Meis A auga cáptase en arqueta aros formigón Ø 1,50 m, 5 m prof. e condúcese por gravidade mediante tubo PE Ø 32 mm ata parc.370 do pol.311 do catastro de Portas para uso en vivenda e rega da finca. Dende o tubo derívase auga tamén para rega das parcs.402, 403 e 408 do pol.311, todas en Portas. Preténdese regar tamén a parc.270, pol.314 de Portas mediante motobomba e mangueira conectada directamente á arqueta do manancial. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, coa fin de que os que se sintan prexudicados poidan presentar as súas reclamacións, durante o prazo sinalado, no Concello de Meis, no Concello de Portas ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 31 de xaneiro de 2019 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
INICIO DE EXPEDIENTE DE INVESTIGACIÓN DE PARCELA EN PARAÑOS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 12/11/2019)

O Pleno do Concello de Cerdedo-Cotobade adoptou o día 30 de Outubro de 2019, por unanimidade dos seus membros o seguinte acordo: PRIMERO. Elaborar os informes e estudos necesarios para determinar se concorren os presupostos para o exercicio da potestade investigadora. SEGUNDO. Incoar expediente de investigación da titularidade da parcela sita en Paraños con referencia catastral 36012B502050090000FZ que presuntamente pertence á Corporación Local e recadar dos Rexistros que procedan cantos antecedentes e datos consten relativos á parcela investigada, incorporándose ao expediente as certificación que se expidan a este efecto. TERCERO. Publicar o acordo de iniciación no Boletín Oficial da Provincia de Pontevedra; ademais estará a disposición dos interesados na sede electrónica do Concello. Asimesmo, expoñer no taboleiro de anuncios do Concello de Cerdedo-Cotobade un exemplar de dito boletín durante un prazo de quince días. CUARTO. Dar traslado do acordo de iniciación á Administración Xeral do Estado e a Comunidade Autónoma para que, no seu caso, poidan facer valer os seus dereitos e alegar o procedente. QUINTO. Notificar aos afectados polo expediente de investigación que resulten coñecidos e identificables. SEXTO. Abrir trámite de información pública por prazo dun mes, contado dende o día seguinte ao que deba darse por terminada a publicación dos anuncios no taboleiro da Corporación, para que as persoas afectadas polo expediente de investigación poidan alegar por escrito canto estimen convinte ao seu dereito ante a Corporación, acompañando todos os documentos en que funden as súas alegacións. SÉPTIMO. Finalizado el prazo para presentar alegacións, abrir un período de proba por prazo de 30 días no que serán admisibles os seguintes elementos: OCTAVO. Practicadas as probas e valoradas polos Servizos da Corporación, poñer de manifesto o expediente as persoas afectadas pola investigación e que houberen comparecido nel, para que, durante un prazo de 10 días, aleguen o que crean convinte o seu dereito. O que se fai público en cumprimento do artigo 49 do Regulamento de Bens das Entidades Locais 1372/1986, de 13 de xuño. Cerdedo-Cotobade O Alcalde Jorge Cubela López